《祝融吟》
宋代·韩淲

绍熙三年冬，二十有五日。良月信城西，一火近千室。

其间邸店多，吾亦仅六七。暮收五百钱，旦为十口实。

兹乃例遭焚，隐忍不敢诘。閒常巷党人，意谓颇丰逸。

高者即见鄙，下者但相疾。终岁纵栖栖，畴肯顾蓬荜。

生产今泯焉，诸贤必能悉。祝融疑相吾，参元可同律。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。